ai4bharat/Pralekha huggingface dataset:
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో కనీస మద్దతు ధర కార్యకలాపాలు
కెఎంఎస్ సేకరణ కార్యకలాపంలో సుమారు 21.90 లక్షల వరి రైతులకు రూ. 48766.12 కోట్ల కనీస మద్దతు ధర విలువ మేరకు మద్దతు
ప్రస్తుతం అమలులో ఉన్న కనీస మద్దతు ధరల పథకానికి అనుగుణంగా రైతుల నుంచి ఖరీఫ్ 2020-21 పంటలను ఈ ఖరీఫ్ మార్కెటింగ్ సీజన్లో ప్రభ/త్వం సేకరిస్తోంది.
ఖరీఫ్ 2020-21 వరి పంట సేకరణ సాఫీగా సాగుతోంది. సేకరణ చేస్తున్న రాష్ట్రాలు, కేంద్ర పాలిత ప్రాంతాలైన పంజాబ్, హర్యానా, ఉత్తర్ ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్ము, కాశ్మీర్, కేరళ, గుజరాత్, ఆంధ్రప్రదేశ్ నుంచి 09.11.2020 వరకు దాదాపు 258.30 లక్షల మెట్రిక్ టన్నుల వరిని కొనుగోలు చేయడం జరిగింది. ఇది గత ఏడాది ఇదే కాలానికి సంబంధించిన 214.85 లక్షల మెట్రిక్ టన్నుల కన్నా 20.22% ఎక్కువ. మొత్తం 258.30 లక్షల మెట్రిక్ తన్నులలో పంజాబ్ ఒక్క రాష్ట్రమే 181.93 లక్షల మెట్రిక్ టన్నుల మేరకు దోహదం చేసింది, అంటే మొత్తం సేకరణలో 70.43 శాతం. గత ఏడాదితో పోలిస్తే పంజాబ్ ఈ ఏడాది 26% గత ఏడాదికన్నా ఎక్కువ. అంతే కాక, నిర్ధారించిన లక్ష్యానికన్నా 8% ఎక్కువగా ఉంది.
సాగుతున్న ఖరీఫ్ మార్కెటింగ్ సీజన్ సేకరణ కార్యకలాపాలలో సుమారు 21,90 లక్షలమంది రైతులు కనీస మద్దతు ధర విలువ ప్రకారం రూ.48766.12 కోట్ల రూపాయిల మేరకు లబ్ధిపొందారు.
అంతేకాకుండా, రాష్ట్రాల నుంచి వచ్చిన ప్రతిపాదనల ఆధారంగా, ఈ ఖరీఫ్ మార్కెటింగ్ సీజన్లో 45.10 లక్షల మెట్రిక్ టన్నుల పప్పు ధాన్యాలు, నూనె గింజలను తమిళనాడు, కర్నాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్రప్రదేశ్ నుంచి ధరల మద్దతు పథకం కింద సేకరణలు చేశారు. దీనికి అదనంగా 1.23 లక్షల మెట్రిక్ టన్నుల కొబ్బరిని ఆంధ్రప్రదేశ్, కర్నాటక, తమిళనాడు, కేరళ నుంచి సేకరించడానికి ఆమోదం తెలిపింది. ఇతర రాష్ట్రాలు, కేంద్ర పాలిత ప్రాంతాలకు వారి నుంచి పప్పుధాన్యాలు, నూనె విత్తనాలు, కొబ్బరిని ధరల మద్దతు పథకం కింద కొనుగోలు చేసేందుకు ప్రతిపాదనలు అందుకున్న తర్వాత ఆమోదం తెలపనున్నది. తద్వారా 2020-21 సంవత్సరానికి నాణ్యతను పరీక్షించిన పంటలు నోటిఫై చేసిన కాలంలో మార్కెట్ ధరలు- కనీస మద్దతు ధర కన్నా తక్కువగా ఉంటే, కనీస మద్దతు ధర కింద రాష్ట్ర నామినేటెడ్ సేకరణ ఏఎన్సీల ద్వారా కేంద్ర నోడల్ ఏజెన్సీలు ఆయా రాష్ట్రాలు/ కేంద్ర పాలిత ప్రాంతాలలో సేకరించడం జరుగుతుంది.
నోడల్ ఏజెన్సీల ద్వారా ప్రభుత్వం 09.11.2020 వరకు రూ. 242.63 కోట్ల విలువైన 45282.30 మెట్రిక్ టన్నుల పెసరపప్పు, మినప పప్పు, వేరుశనగకాయలు, సోయా బీన్ గింజలను తమిళనాడు, మహారాష్ట్ర, గుజరాత్, హర్యానా, రాజస్థాన్లలో 26352 మంది రైతులకు లబ్ధి చేకూర్చారు. ఇది గత ఏడాది సేకరించిన పప్పు ధాన్యాలు, నూనె గింజల సేకరణతో పోలిస్తే 124.79% ఎక్కువ. గత ఏడాది 20144.09 మెట్రిక్ టను్నల కొనుగోలు జరిగింది.
అలాగే, 09.11.2020 వరకు కర్నాటక, తమిళనాడులోని 3961 మంది రైతులకు లబ్ధి చేకూరుస్తూ రూ. 52.40 కోట్ల కనీస మద్దతు ధర విలువ కలిగిన 5089 మెట్రిక్ టన్నుల కొబ్బరిని కొనుగోలు చేశారు.గత ఏడాది ఇదే కాలంలో 293.34 మెట్రిక్ టన్నుల కొబ్బరిని సేకరించారు. ఉత్పత్తి చేస్తున్న రాష్ట్రాలలో కొబ్బరి,మినపపప్పు ధరలు కనీస మద్దతు ధర కన్నా ఎక్కువగా ఉన్నాయి. ఆయా రాష్ట్రాలు నిర్ణయించిన తేదీలను అనుసరించి ఖరీఫ్ పప్పు ధాన్యాలు, నూనె గింజల రాకను బట్టి సేకరణకు అవసరమైన ఏర్పాట్లు ఆయా రాష్ట్ర ప్రభుత్వాలు, కేంద్ర పాలిత ప్రాంతాలు చేయనున్నాయి.
పత్తి విత్తనాల సేకరణ కార్యకలాపాలు పంజాబ్, హర్యానా, రాజస్థాన్, మధ్య ప్రదేశ్, తెలంగాణ, ఆంధ్ర ప్రదేశ్, మహారాష్ట్ర, గుజరాత్ రాష్ట్రాలలో సాఫీగా కొనసాగుతున్నాయి. దాదాపు 220057 మంది రైతులకు లబ్ధి చేకూరుస్తూ 09.11.2020 వరకు రూ. 3257.00 కోట్ల విలువ గల 1135818 కాటన్ బేళ్ళను సేకరించారు.
ఆరోగ్య, కుటుంబ సంక్షేమ మంత్రిత్వ శాఖ
స్టాప్ టిబి భాగస్వామ్యం ఎక్సిక్యుటివ్ డైరక్టర్ తో డిజిటల్ విధానంలో మాట్లాడిన కేంద్ర ఆరోగ్యశాఖమంత్రి హర్షవర్ధన్.
“ కోవిడ్ సమయంలోనూ , టి.బి కూడా ఒక ప్రాధాన్యతా అంశం, 2025 నాటికి ఇండియా నుంచి టిబి నిర్మూలన మిగిలిన ప్రపంచానికి ఆశ కలిగించనుంది.”
కేంద్ర ఆరోగ్య , కుటుంబ సంక్షేమ శాఖ మంత్రి డాక్టర్ హర్షవర్ధన్ ఈరోజు డిజిటల్ మాధ్యమం ద్వారా స్టాప్ టిబి పార్టనర్షిప్ ఎగ్జిక్యుటివ్ డైరక్టర్ డాక్టర్ లూసికా డిటియు తో మాట్లాడారు. టిబిని నిర్మూలించడం భారతదేశ ప్రాధాన్యతా అంశమని డాక్టర్ హర్ష వర్ధన్ అన్నారు. ఉచిత సత్వర మాలిక్యులార్ పరీక్షల అందుబాటును పెంచేందుకు ప్రభుత్వం కట్టుబడి ఉన్నదని ఆయన అన్నారు. అలాగే పేషెంట్లకు ఆర్థిక, పౌష్టికాహార మద్దతు, మంచి నాణ్యమైన మందులు,వేగవంతమైన మాలిక్యులార్ పరీక్షల ద్వారా ఉచిత రోగ నిర్ధారణ అందుబాటును పెంచడానికి, రోగనిరోధకతపై సమాచారాన్ని అందించడానికి , టిబి ఉన్నవారికి ఉత్తమ-నాణ్యమైన మందులు అందించడానికి , రోగులకు ఆర్థికసహాయం, పౌష్టికాహార సహాయంతోపాటు ఉచిత చికిత్సను అందించడానికి ప్రభుత్వం కట్టుబడి ఉందని ఆయన అన్నారు.
ప్రైవేటు రంగం కార్యకలాపాలను బలోపేతం చేయడానికి నోటిఫికేషన్లు, వాటికి కట్టుబడి ఉండడం, ప్రభుత్వేతర సంస్థలతో ముఖాముఖి అనుసంధానం వంటి వాటి విషయంలో సాంకేతిక పరిజ్ఞానం వినియోగించేందుకు ప్రభుత్వం కట్టుబడి ఉందని కూడా ఆయన చెప్పారు.
దేశం గత ఎనిమిది నెలలుగా కోవిడ్ మహమ్మారితో పోరాడుతున్నప్పటికీ , 2025 నాటికి టిబిని దేశంలో నిర్మూలించాలన్న లక్ష్యాన్ని అన్ని రాష్ట్రాలలోని ఆరోగ్య విభాగం వారికి ఆరోగ్య శాఖ అధికారులకు నిరంతరం గుర్తుచేయడం జరిగిందన్నారు. “ ముందుండి కోవిడ్పై సాగిస్తున్న పోరాట కృషి ద్వారా ఇండియా ఇతరులకు ఒక ఆదర్శంగా ఉండగలదని చూపింది. మనం దేశీయంగా మాస్కులు, పిపిఇ కిట్ల తయారీలో స్వావలంబన సాధించాం” అని ఆయన అన్నారు.
“ గౌరవనీయ ప్రధానమంత్రి శ్రీ నరేంద్ర మోదీ మార్గనిర్ధేశంలో , ఇండియా 2025 నాటి క్షయవ్యాధి ని నిర్మూలించేందుకు అత్యధిక ప్రాధాన్యతను ఇచ్చింది. సుస్థిరాభివృద్ధి లక్ష్యాలు చేరుకోవలసిన గడువు 2030 కి ఐదు సంవత్సరాల ముందే టిబి నిర్మూలన లక్ష్యాన్ని చేరుకోవాలని ఇండియా లక్ష్యంగా పెట్టుకుంది. ఆ రకంగా టి.బి రహిత ప్రపంచానికి నాయకత్వం వహించి ముందుకు సాగుతోంది” అని డాక్టర్ హర్షవర్ధన్ డిజిటల్ సమావేశం సందర్భంగా తెలిపారు. ఇటీవలి కాలంలో , టిబి రహిత ప్రపంచ సాధనకు ఇండియా నాయకత్వ స్థాయిలో ఉందన్న విషయం తెలిపేలా ఇటీవలి కాలంలో ఇండియా పలు కీలక చర్యలు తీసుకుందని, ఇందుకు పలు ముఖ్యమైన విధానాలు,ప్రణాళికలు అమలు చేస్తున్నదని ఆయన అన్నారు. క్షయ వ్యాధిపై పోరాటంలో సాగిస్తున్న అద్భుత కృషిని ప్రశంసించి , డాక్టర్ లూసికా కృతజ్ఞతలు తెలిపారు.
ప్రధాన మంత్రి కార్యాలయం
పూర్వ ప్రధాని శ్రీ పి.వి. నరసింహా రావు శత జయంతి నాడు ఆయన కు నమస్సులుఅర్పించిన ప్రధాన మంత్రి
పూర్వ ప్రధాని శ్రీ పి.వి. నరసింహారావు గారి కి ఆయన శత జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సు లు అర్పించారు.
‘‘పూర్వ ప్రధాని శ్రీ పి.వి. నరసింహా రావు గారి కి ఆయన కు వందో జయంతి నాడు ఇవే నా నమస్సు లు. దేశాభివృద్ధి కి గాను ఆయన అందించిన విస్తృతమైన సేవల ను భారతదేశం స్మరించుకొంటోంది. అసాధారణమైనటువంటి జ్ఞానాని కి, వివేకాని కి ఆయన మారు పేరు.
కిందటి సంవత్సరం జూన్ లో #MannKiBaat  కార్యక్రమం సందర్భం లో ఆయన ను గురించి నేను చెప్పిన మాటల ను ఇక్కడ మీతో పంచుకొంటున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
(
ఆయుష్
సాంప్రదాయక వైద్య పద్ధతులు, ఇంకా హోమియోపతి రంగం లో సహకారం కోసం భారతదేశం మరియు సావో తోమే మరియు ప్రిన్సిపీ ల మధ్య అవగాహనపూర్వక ఒప్పందానికి ఆమోదం తెలిపిన మంత్రివర్గం
సాంప్రదాయక వైద్య పద్ధతులు, ఇంకా హోమియోపతి రంగం లో సహకారానికి భారతదేశం మరియు సావో తోమే మరియు ప్రిన్సిపీ ల మధ్య అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 మార్చి నెల లో సంతకాలు అయ్యాయి.
ప్రధాన ప్రభావం:
ఈ ఎమ్ఒయు ఉభయ దేశాల మధ్య సాంప్రదాయక వైద్య పద్ధతుల రంగం లో ద్వైపాక్షిక సహకారాన్ని పెంపొందిస్తుంది. ఇరు దేశాల ఉమ్మడి సాంస్కృతిక వారసత్వాన్ని పరిగణన లోకి తీసుకొంటే ఈ ఒప్పందం రెండు దేశాలకు ఎంతో లాభదాయకం కాగలదు.
అమలు సంబంధిత వ్యూహం మరియు లక్ష్యాలు:
సంతకాలు జరిగిన ఎమ్ఒయు ప్రతి అందిన తరువాత నుండి ఇరు వైపులా కార్యకలాపాలు ఆరంభం కాగలవు. రెండు దేశాల మధ్య చేపట్టే కార్యకలాపాలు ఎమ్ఒయు లో పేర్కొన్న టర్మ్స్ ఆఫ్ రిఫరెన్స్ కు అనుగుణంగా ఉంటాయి. ఎమ్ఒయు అమలులో ఉన్నంత కాలం నిరంతరాయంగా ప్రక్రియ కొనసాగనుంది.
పూర్వరంగం:
ఔషధీయ మొక్కలు సహా చక్కగా అభివృద్ధి పరచబడిన సాంప్రదాయక వైద్య పద్ధతులు భారతదేశానికి ఒక వారసత్వంగా లభించాయి. వీటికి ప్రపంచ ఆరోగ్య రంగంలో గొప్ప అవకాశాలు లభించేందుకు ఆస్కారం ఉంది.
ఆయుర్వేద, యోగ మరియు ప్రకృతి చికిత్స, యూనానీ, సిద్ధ, సోవా-రిగ్పా మరియు హోమియోపతి ల వంటి సాంప్రదాయక వైద్య పద్ధతులను ప్రోత్సహించడం, వాటిని గురించి ప్రచారం చేయడం మరియు వాటికి ప్రపంచవ్యాప్త ప్రాచుర్యాన్ని తీసుకువచ్చే బాధ్యతలను భారత గణతంత్రం యొక్క ఆయుష్ మంత్రిత్వ శాఖకు అప్పగించడం జరిగింది. ఈ శాఖ ఇప్పటికే మలేషియా ప్రభుత్వం, ట్రినిటాడ్ & టొబాగో ప్రభుత్వం, హంగరీ ప్రభుత్వం, బాంగ్లాదేశ్ ప్రభుత్వం, నేపాల్ ప్రభుత్వం, మారిషస్ ప్రభుత్వం, మంగోలియా ప్రభుత్వం మరియు ఇరాన్ ప్రభుత్వం లతో సాంప్రదాయక వైద్యం రంగంలో సహకారానికి గాను ఎమ్ఒయు లను కుదుర్చుకొని, తగిన చర్యలను చేపట్టింది. మరొక ఎమ్ఒయు ను శ్రీ లంక ప్రభుత్వం తో కుదుర్చుకోవాలనే ప్రతిపాదన కూడా ఉంది.
రైల్వే మంత్రిత్వ శాఖ
సులభతర వ్యాపార వృద్ధి కోసం సేకరణ నిబంధనలు సడలిస్తూ కీలక నిర్ణయం తీసుకున్న రైల్వేలు
ఒక వస్తువు సరఫరాకు, రైల్వేలకు చెందిన ఏ వ్యాపార అనుమతి ఏజెన్సీ నుంచి సరఫరాదారు అనుమతి తెచ్చుకున్నా, దేశవ్యాప్తంగా ఉన్న రైల్వే విభాగాలన్నీ ఆ వస్తువుకు సంబంధించి అతన్ని అధీకృత సరఫరాదారుగా గుర్తిస్తాయి.
ఈ నిర్ణయం విక్రేతలకు లబ్ధి చేకూర్చడంతోపాటు, వస్తు విక్రయ అనుమతుల కోసం వివిధ ఏజెన్సీల చుట్టూ తిరగాల్సిన అవసరం లేకుండా సమయాన్ని ఆదా చేస్తుంది.
పారదర్శకత, సామర్థ్యం, వ్యాపార సౌలభ్యం పెంపు కోసం నిరంతరం ప్రయత్నాలు చేస్తున్న రైల్వేలు, మరో ముఖ్య నిర్ణయం తీసుకున్నాయి. ప్రస్తుతం ఉన్న నిబంధనల ప్రకారం, ఒక వస్తువును ఏదైనా వ్యాపారి నుంచి రైల్వేలు సేకరించాలంటే, రైల్వేలకు చెందిన అనుమతులు మంజూరు చేసే ఏజెన్సీ ఆ వస్తువుకు సంబంధించి, ఆ వ్యాపారికి అనుమతి ఇవ్వాల్సివుంటుంది.
ఈ నిబంధనలో మార్పు చేస్తూ కొత్తగా నిర్ణయం తీసుకున్నారు. రైల్వేలకు ఏదైనా వస్తువు సరఫరా చేయడానికి, రైల్వేలకు చెందిన ఏ వ్యాపార అనుమతి ఏజెన్సీ నుంచి సరఫరాదారు అనుమతి తెచ్చుకున్నా, దేశవ్యాప్తంగా ఉన్న రైల్వే విభాగాలన్నీ ఆ వస్తువుకు సంబంధించి అతన్ని అధీకృత విక్రేతగా గుర్తిస్తాయి.
వస్తు సరఫరా కోసం టెండర్లు వేసేందుకు వివిధ అనుమతి ఏజెన్సీల చుట్టూ తిరుగుతూ సమయం వృథా చేసుకోవాల్సిన అవసరం లేకుండా ఈ నిర్ణయం విక్రేతలకు లబ్ధి చేకూరుస్తుంది. దేశవ్యాప్తంగా సరఫరాదారుల మధ్య పోటీ పెరిగి, ప్రభుత్వానికి వస్తు సేకరణ వ్యయం తగ్గుతుంది. వస్తోత్పత్తి రంగం సామర్థ్యాన్ని మరింత చక్కగా ఉపయోగించుకునే వెసులుబాటు కలిగి, 'మేక్ ఇన్ ఇండియా'కు సాయపడుతుంది.
గతంలో, ఒక వస్తువును రైల్వేలకు సరఫరా చేయడానికి ఒక అనుమతి ఏజెన్సీ నుంచి సరఫరాదారు అనుమతి తీసుకుంటే, అది ఆ ఏజెన్సీ పరిధిలోనే చెల్లుబాటు అవుతుంది. మరో అనుమతి ఏజెన్సీ పరిధిలో చెల్లుబాటు కాదు. దీనివల్ల అదే వస్తువు సరఫరా అనుమతి కోసం ఆ సరఫరాదారు వివిధ ఏజెన్సీలకు దరఖాస్తు చేసుకోవలసి వచ్చేది. కొత్త నిర్ణయం వల్ల, పారదర్శక పద్థతిలో ఒక సరఫరాదారుడిని ఎంచుకోవడానికి రైల్వేలకు కూడా అనేక ప్రత్యామ్నాయాలు అందుబాటులోకి వస్తాయి.
(Visitor Counter : 213
ప్రధాన మంత్రి కార్యాలయం
పిఎమ్-ఎఫ్బివై కి 5 సంవత్సరాలు పూర్తి అయిన సందర్భం లో ఆ పథకం లబ్ధిదారులను అభినందించిన ప్రధాన మంత్రి
‘పిఎమ్ ఫసల్ బీమా యోజన’ అయిదు సంవత్సరాలను పూర్తి చేసుకొన్న సందర్భం లో ఆ పథకం తాలూకు లబ్ధిదారులందరికి ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి వరుస ట్వీట్ లలో తన అభిప్రాయాన్ని పొందుపరుస్తూ, ‘‘కష్టపడి పనిచేసే రైతులకు ప్రకృతి అస్థిరత్వం బారి నుంచి భద్రత ను కల్పించడానికి చేపట్టిన ఒక ముఖ్య కార్యక్రమమైన ‘పిఎమ్ ఫసల్ బీమా యోజన’ కు ఈ రోజు తో అయిదేళ్ళు పూర్తి అయ్యాయి. ఈ పథకం కోట్ల కొద్దీ రైతులకు రక్షణ ను పెంచి, నష్ట భయాన్ని తగ్గించి, ప్రయోజనాన్ని అందించింది. ఈ పథకం లబ్ధిదారులందరికి నేను అభినందనలు తెలియజేస్తున్నాను.
పిఎమ్ ఫసల్ బీమా యోజన రైతులకు అధిక ప్రయోజనాన్ని ఇచ్చేందుకు ఏ విధంగా పూచీ పడింది?
క్లెయిము ల పరిష్కారం లో పారదర్శకత్వాన్ని ఏ విధంగా ప్రోత్సహించడం జరిగింది?
వీటితో పాటు పిఎమ్-ఎఫ్బివై కి సంబంధించిన ఇతర అంశాలను - ‘నమో యాప్’  లో గల ‘యువర్ వాయిస్ సెక్షన్’  లో వినూత్న విషయాన్ని పొందుపరచడం ద్వారా- వివరించడమైంది.’’
రాష్ట్రపతి సచివాలయం
దేశ ప్రజలకు వినాయక చవితి శుభాకాంక్షలు తెలిపిన రాష్ట్రపతి
రాష్ట్రపతి శ్రీ రామ్నాథ్ కోవింద్ ప్రజలందరికీ వినాయక చవితి శుభాకాంక్షలు తెలుపుతూ సందేశం ఇచ్చారు:
"వినాయక చవితి శుభ సందర్భంగా, దేశ ప్రజలతోపాటు, విదేశాల్లో ఉన్న భారతీయులకు నా శుభాకాంక్షలు".
"లంబోదరుడి పుట్టినరోజుగా ఈ పండుగను జరుపుకుంటాం. సమాజంలోని అన్ని వర్గాలు కలిసి ఉత్సాహంగా, సంతోషంగా జరుపుకునే వేడుక ఇది".
"కరోనా సవాళ్లను ఎదుర్కొంటున్న సమయమిది. ఈ సవాళ్లను సాధ్యమైనంత త్వరగా అధిగమించి, అందరూ ఆనందంగా, ఆరోగ్యంగా ఉండేలా పార్వతీ తనయుడు ఆశీర్వదించాలని నేను ప్రార్థిస్తున్నా".
"భారతీయులందరి మధ్య సామరస్యం, సోదరభావం, ఐక్యతను బలోపేతం చేద్దామని ఈ పండుగ సందర్భంగా అంతా ప్రతిజ్ఞ చేద్దాం".
రాష్ట్రపతి సందేశాన్ని హిందీలో చూడటానికి ఇక్కడ క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 203.21 కోట్ల డోసులు  అందించారు
గత 24 గంటల్లో 42,20,625 డోసులు అందించారు
దేశవ్యాప్త క్రియాశీల కేసుల సంఖ్య 1,46,323
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.47%
గత 24 గంటల్లో 19,216 మంది కోలుకున్నారు. దీంతో, కోలుకున్నవారి మొత్తం సంఖ్య 4,32,86,787 కు పెరిగింది.
గత 24 గంటల్లో 20,557 కొత్త కేసులు నమోదయ్యాయి.
రోజువారీ పాజిటివిటీ రేటు 5.18%
వారపు పాజిటివిటీ రేటు 4.71%
గత 24 గంటల్లో చేసిన 3,96,783 కొవిడ్ పరీక్షలతో కలిపి ఇప్పటివరకు 87.40 కోట్ల పరీక్షలు చేశారు.
మంత్రివర్గ సంఘం చర్చలు
15వ ఆర్థిక సంఘం ఏర్పాటు కు ఆమోదం తెలిపిన మంత్రివర్గం
15వ ఆర్థిక సంఘాన్ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ సంఘాన్ని ఏర్పాటు చేయడం అనేది రాజ్యాంగంలోని 280 వ అధికరణం ప్రకారం రాజ్యాంగ బద్ధమైన కర్తవ్యం. 15వ ఆర్థిక సంఘం యొక్క ఉల్లేఖన నిబంధనలను కాలక్రమంలో ప్రకటిస్తారు.
పూర్వరంగం:
రాజ్యాంగ 280 వ అధికరణం ‘‘ఈ రాజ్యాంగం అమలులోకి వచ్చిన రెండు సంవత్సరాల లోపల ఒక ఆర్థిక సంఘాన్ని ఏర్పాటు చేయాలని మరియు ఆ తరువాత నుండి ప్రతి అయిదో సంవత్సరం ముగిశాక గాని లేదా రాష్ట్రపతి అవసరమని భావిస్తే అంతకు ముందుగా గాని ఏర్పాటు చేయాల’’ని పేర్కొంటోంది. దీనికి అనుగుణంగానే, మునుపటి ఆర్థిక సంఘం ఏర్పాటైన తేదీ నుండి అయిదు సంవత్సరాలు పూర్తి అయ్యే లోపు తదుపరి ఆర్థిక సంఘాన్ని ఏర్పాటు చేయడం సాధారణంగా ఒక ఆనవాయితీగా వస్తోంది.
ఇంతవరకు 14 ఆర్థిక సంఘాలను ఏర్పాటు చేయడం జరిగింది. గతంలో 02.01.2013 నాడు ఏర్పాటు చేయడమైంది. దీనిని 2015 ఏప్రిల్ 1 నాడు మొదలైన ఐదు సంవత్సరాల కాలానికి గాను సిఫారసులు చేయడం కోసం ఏర్పాటు చేశారు. ఈ సంఘం తన నివేదికను 2014 డిసెంబర్ 15వ తేదీన సమర్పించింది. 14వ ఆర్థిక సంఘం సిఫారసులు 2019-20 ఆర్థిక సంవత్సరం వరకు చెల్లుబాటు అవుతాయి. రాజ్యాంగ నిబంధనల ప్రకారం, 15వ ఆర్థిక సంఘం యొక్క ఏర్పాటు ప్రస్తుతం అనివార్యమైంది. ఈ 15వ ఫైనాన్స్ కమిషన్ 2020 ఏప్రిల్ 1 నాడు ఆరంభమయ్యే అయిదు సంవత్సరాల కాలానికి వర్తించే విధంగా సిఫారసులను అందజేయవలసి ఉంటుంది.
రైల్వే మంత్రిత్వ శాఖ
కోవిడ్ -19 లాక్డౌన్ సందర్భంగా కీలక మౌలిక సదుపాయాలు,విద్యుచ్ఛక్తి, రవాణా వంటి కీలక రంగాలకు అవసరమైన సరఫరాలను నిరంతరాయంగా కొనసాగిస్తున్న భారతీయ రైల్వేలు
2020 మార్చి 23 నుంచి 3 ఏప్రిల్ వరకు రైల్వేలు 2.5 లక్షల వ్యాగన్ల బొగ్గు, 17,742 వ్యాగన్ల పెట్రోలియం ఉత్పత్తుల రవాణా
రైల్వేల నిరంతరాయ కార్యకలాపాల వల్ల,కోవిడ్ -19 లాక్డౌన్ లోనూ అన్ని విద్యుత్ ప్లాంట్లు, పెట్రోలియం డిపోలలో చెప్పుకోదగిన నిల్వలు
లాక్డౌన్ సంబంధిత సవాళ్లు ఎన్ని ఉన్నప్పటికీ రైల్వే సిబ్బంది అన్ని అడ్డంకులనూ అధిగమించి ఫలితాలు సాధిస్తున్న రైల్వే సిబ్బంది.
విద్యుత్చ్ఛక్తి, రవాణా, మౌలిక సదుపాయాల వంటి కీలక రంగాలకు అవసరమైన ముడిసరకుకు, ఇంధనాన్ని కోవిడ్ -19 లాక్డౌన్ సమయంలో సరఫరా చేసే హామీని భారతీయ రైల్వేలు నిలబెట్టుకుంటున్నాయి. లాక్డౌన్ సమయంలో వివిధ గూడ్సు షెడ్లు, రైల్వే స్టేషన్లు, కంట్రోల్ కేంద్రాలలో నియమితులైన రైల్వే సిబ్బంది పూర్తి అంకిత భావంతో పనిచేస్తూ ఈ కీలక రంగాలపై ఏమాత్రం ప్రభావం పడకుండా నిరంతర సరఫరాలు కొనసాగిస్తున్నారు. కోవిడ్ -19 లాక్డౌన్ ఉన్నప్పటికీ రైల్వేల నిరంతరాయ కృషి కారణంగా విద్యుత్ ప్లాంటులు, పెట్రోలియం డిపోలలో చెప్పుకోదగిన స్థాయిలో నిల్వలు ఉన్నాయి.
గత 12 రోజులలో అంటే 23 మార్చి 2020 నుంచి 3 ఏప్రిల్ 2020 వరకు రైల్వేలు 25,0020 వ్యాగన్ల బొగ్గును లోడ్ చేసి రవాణా చేశాయి. అలాగే 17,742 వాగన్ల పెట్రోలియం ఉత్పత్తులను ను రవాణా చేసింది.
|
|
నెం
|
|
తేది
|
|
బొగ్గు వ్యాగన్ల సంఖ్య
|
|
పెట్రోలియం ఉత్పత్తుల
వ్యాగన్ల సంఖ్య
|
|
1.
|
|
23.03.2020
|
|
22473
|
|
2322
|
|
2.
|
|
24.03.2020
|
|
24207
|
|
1774
|
|
3.
|
|
25.03.2020
|
|
20418
|
|
1704
|
|
4.
|
|
26.03.2020
|
|
20784
|
|
1724
|
|
5.
|
|
27.03.2020
|
|
20488
|
|
1492
|
|
6.
|
|
28.03.2020
|
|
20519
|
|
1270
|
|
7.
|
|
29.03.2020
|
|
20904
|
|
1277
|
|
8.
|
|
30.03.2020
|
|
21628
|
|
1414
|
|
9.
|
|
31.03.2020
|
|
28861
|
|
1292
|
|
10.
|
|
01.04.2020
|
|
14078
|
|
1132
|
|
11.
|
|
02.04.2020
|
|
18186
|
|
1178
|
|
12.
|
|
03.04.2020
|
|
17474
|
|
1163
|
|
|
|
మొత్తం
|
|
250020
|
|
17742
(విద్యుత్, రవాణా, మౌలికసదుపాయాల రంగాలకు అవసరమైన ఇంధనం , ఇతర అత్యవసర సరకుల సరఫరానునిరంతరం పర్యవేక్షించేందుకు రైల్వే మంత్రిత్వశాఖలో అత్యవసర సరకు రవాణా నియంత్రణ కేంద్ర పనిచేస్తోంది. అత్యున్నత స్థాయ అధికారులు సరకు రవాణాను జాగ్రత్తగా పర్యవేక్షిస్తున్నారు. రైల్వేలకుచెందిన వివిధ టెర్మినల్ పాయింట్ల వద్ద లోడింగ్, అన్ లోడింగ్ విషయంలో ఎదురైన సమస్యలను సమర్ధంగా పరిష్కరిస్తున్నారు. ఏవైనా ఆపరేషనల్ సమస్యలు తలెత్తితే వాటిని రైల్వే , హోంమంత్రిత్వశాఖలు ఆయా రాష్ట్రప్రభుత్వాలతో మాట్లాడి పరిష్కరిస్తున్నాయి.
జల శక్తి మంత్రిత్వ శాఖ
నకిలీ వెబ్సైట్ గురించి సమాచారం
జాతీయ నీటి పారుదల & జల వనరుల బోర్డు కింద సించ్పాల్ పరిపాలన అధికారి, సించ్పాల్ సూపర్వైజర్ కోసం నియామకాల ప్రకటన ఇచ్చిన https://niwrb-gov.org అనే నకిలీ వెబ్సైట్, కేంద్ర జల శక్తి మంత్రిత్వ శాఖ ఆధ్వర్యంలో పని చేసే జల వనరులు, నదుల అభివృద్ధి & గంగ పునరుజ్జీవన విభాగం దృష్టికి వచ్చింది.
పైన చెప్పిన వెబ్సైట్ నకిలీదని, జాతీయ నీటి పారుదల & జల వనరుల బోర్డు పేరుతో ఉన్న ఏ సంస్థ తమ విభాగానికి సంబంధించినది కాదని జల వనరులు, నదుల అభివృద్ధి & గంగ పునరుజ్జీవన విభాగం స్పష్టం చేసింది.
నకిలీ వెబ్సైట్పై చర్యలు తీసుకోవాలంటూ ఈ నెల 22న సైబర్ క్రైమ్ ఆన్లైన్ పోర్టల్లో ఫిర్యాదు చేసింది. దీంతోపాటు, నకిలీ వెబ్సైట్ను స్తంభింపజేయడం, వెబ్సైట్ యజమానులపై చర్యలు తీసుకోవడం కోసం 'ఇండియన్ కంప్యూటర్ ఎమర్జెన్సీ రెస్పాన్స్ టీమ్'ను  జల వనరులు, నదుల అభివృద్ధి & గంగ పునరుజ్జీవన విభాగం అభ్యర్థించింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు కేంద్ర పాలిత ప్రాంతాలకు ఇప్పటివరకు 41.69 కోట్లకు పైగా వాక్సిన్లు అందించడం జరిగింది.
2.74 కోట్ల కు పైగా వాడని, వాక్సిన్ డోస్లు ఇంకా రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద వినియోగానికి సిద్ధంగా ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
|
|
వాక్సిన్ డోస్లు
|
|

|
|
సరఫరా చేసినవి
|
|
41,69,24,550
|
|
పంపిణీ దశలో ఉన్నవి
|
|
18,16,140
|
|
వినియోగించినవి
|
|
38,94,87,442
|
|
మిగులు అందుబాటులో ఉ న్నవి
|
|
2,74,37,108
41.69 కోట్లకు పైగా వాక్సిన్ డోస్లు  రాష్ట్రాలు, కేంద్ర పాలిత ప్రాంతాలకు వివిధ మార్గాలలో ఇప్పటివరకు అందజేయడం జరిగింది.మరో 18,16,140 వాక్సిన్ డోస్లు పంపిణీ దశలో ఉన్నాయి.
ఇందులో వృధా అయిన వాటితో కలుపుకుని వినియోగించిన వాక్సిన్ డోస్లు 38,94,87,442 . 
2.74 కోట్లకు పైగాఇంకా వాడని, మిగులు కోవిడ్ వాక్సిన్ డోస్లు  రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద వాడకానికి సిద్ధంగా ఉన్నాయి.
రాష్ట్రపతి సచివాలయం
డాక్టర్ జాకీర్ హుస్సేన్ జయంతి సందర్భంగా శ్రద్ధాంజలలి ఘటించిన భారత రాష్ట్రపతి
మాజీ రాష్ట్రపతి డాక్టర్ జాకీర్ హుస్సేన్ జయంతి సందర్భంగా సోమవారం రాష్ట్రపతి భవన్లో భారత రాష్ట్రపతి రామ్నాథ్ కోవింద్ శ్రద్ధాంజలి ఘటించారు. డాక్టర్ జాకీర్ హుస్సేన్ చిత్రపటానికి రాష్ట్రపతి, రాష్ట్రపతి భవన్ అధికారులు పుష్పాంజలి ఘటించారు.
ప్రధాన మంత్రి కార్యాలయం
జనవరి 4వ తేదీన జరిగే, జాతీయ మెట్రాలజీ సదస్సులో ప్రారంభోపన్యాసం చేయనున్న - ప్రధానమంత్రి
"జాతీయ అటామిక్ టైమ్ స్కేల్" మరియు "భారతీయ నిర్దేశక్ ద్రవ్యా" లను జాతికి అంకితం చేయనున్న - ప్రధానమంత్రి
జాతీయ పర్యావరణ ప్రమాణాల ప్రయోగశాల కు కూడా శంకుస్థాపన చేయనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 2021 జనవరి, 4వ తేదీన, జాతీయ మెట్రాలజీ సదస్సునుద్దేశించి, దృశ్యమాధ్యమం ద్వారా, ప్రారంభోపన్యాసం చేయనున్నారు. ప్రధానమంత్రి, ఈ సందర్భంగా, ‘జాతీయ అటామిక్ టైమ్ స్కేల్’, మరియు ‘భారతీయ నిర్దేశక్ ద్రవ్య’ లను కూడా దేశానికి అంకితం చేయనున్నారు. అదేవిధంగా, ‘జాతీయ పర్యావరణ ప్రమాణాల ప్రయోగశాల" కూడా, శ్రీ నరేంద్రమోదీ, శంకుస్థాపన చేయనున్నారు. ఈ కార్యక్రమానికి, కేంద్ర మంత్రి డాక్టర్ హర్ష వర్ధన్ కూడా హాజరుకానున్నారు.
జాతీయ అటామిక్ టైమ్ స్కేల్, 2.8 నానో సెకన్ల ఖచ్చితత్వంతో భారతీయ ప్రామాణిక సమయాన్ని సూచిస్తుంది. భారతీయ నిర్దేశక్ ద్రవ్య అనేది, అంతర్జాతీయ ప్రమాణాలకు సమానంగా, నాణ్యతా భరోసా కోసం ప్రయోగశాలల పరీక్ష మరియు క్రమాంకనానికి మద్దతు ఇస్తుంది. జాతీయ పర్యావరణ ప్రమాణాల ప్రయోగశాల - పరిసరాల్లో గాలి మరియు పారిశ్రామిక ఉద్గారాల పర్యవేక్షణ పరికరాల ధృవీకరణలో స్వావలంబనకు, సహాయపడుతుంది.
ఈ సదస్సు గురించి :
2021 - జాతీయ మెట్రాలజీ సదస్సు ను, న్యూఢిల్లీ లోని శాస్త్రీయ, పారిశ్రామిక పరిశోధనా మండలి - జాతీయ భౌతిక ప్రయోగశాల  నిర్వహిస్తోంది. ఈ సంస్థ 74 సంవత్సరాలు పూర్తిచేసుకుని, 75వ సంవత్సరంలోకి ప్రవేశిస్తోంది. ‘దేశ సమగ్ర వృద్ధికి మెట్రాలజీ’ అనే ఇతివృత్తంతో, ఈ సదస్సును నిర్వహిస్తున్నారు.
ప్రధాన మంత్రి కార్యాలయం
భారతదేశ రైతులను ప్రశంసించిన ప్రధానమంత్రి
కోవిడ్ సందర్బంలో రైతులు అద్భుతమైన శక్తిని ప్రదర్శించారని , మన్కీ బాత్ ప్రసంగంలో ప్రధానమంత్రి శ్రీ నరేంద్రమోదీ అన్నారు.
వ్యవసాయరంగం బలంగా ఉంటే ఆత్మనిర్భర్ భారత్కూడా బలంగా ఉంటుందని ఆయన అన్నారు. ఇటీవలి కాలంలో వ్యవసాయరంగాన్ని పలు ఆంక్షలనుంచి విముక్తి చేసినట్టు ప్రధానమంత్రి చెప్పారు.చాలా అపోహలను పటాపంచలు చేయడానికి ప్రయత్నించినట్టు ఆయన తెలిపారు. ఈ సందర్భంగా ప్రధానమంత్రి, హర్యానాకుచెందిన రైతు శ్రీ కన్వర్ చౌహాన్ అనుభవాన్ని ఉదహరించారు. మండీ వెలుపల పండ్లు కాయగూరలు అమ్ముకునేందుకు ఇతను ఎన్నో అవస్థలు పడేవాడని, అయితే 2014లో ఎపిఎంసి చట్టం కింద పండ్లు, కూరగాయలను మినహాయించడంతో అతను ఎంతో ప్రయోజనం పొందాడని చెప్పారు. అతను రైతు ఉత్పత్తిదారు సంస్థను ఏర్పాటు చేశాడు. అతని గ్రామానికి చెందిన వారు స్వీట్ కార్న్ను,బేబీకార్న్ను పండించి, దానిని నేరుగా ఢిల్లీలోని అజాద్పూర్ మండీకి చేరుస్తున్నారు. అక్కడి నుంచి పెద్ద రిటైల్సంస్థలు, ఫైవ్ స్టార్ హోటల్ళకు చేరుస్తున్నారు. ఇది వారి ఆదాయాన్ని గణనీయంగా పెంచింది. ఈ రైతులు తమ పండ్లు, కూరగాయలను ఎక్కడైనా, ఎవరికైనా అమ్ముకునే శక్తి కలిగి ఉన్నారని ప్రధానమంత్రి గుర్తుచేశారు. ఇది వారి ప్రగతికి పునాది అని ఆయన అన్నారు.ఇప్పుడు ఇదే పద్ధతిని దేశవ్యాప్తంగా ,అన్నిఉత్పత్తులకు వర్తింప చేయడం జరుగుతున్నదని ఆయన అన్నారు.
పండ్లు, కూరగాయలను ఎపిఎంసి పరిధినుంచి మినహాయించడం వల్ల రైతులకు జరుగుతున్న మేలును ప్రస్తావిస్తూ ప్రధానమంత్రి, మహారాష్ట్రకు చెందిన రైతు ఉత్పత్తిదారుల సంస్థ, శ్రీ స్వామి సమర్థ ఫామ్ ప్రోడ్యసర్ కంపెనీ లిమిటెడ్ అనుభవాలను వివరించారు. ముంబాయి, పూణేలోని రైతులు వారం వారం మార్కెట్లను వారే నిర్వహించి, మధ్యవర్తులు లేకుండా తమ ఉత్పత్తులను తామే నేరుగా అమ్ముకుంటున్నారన్నారు. అలాగే తమిళనాడు బనానా ఫార్మర్ ప్రోడ్యూసర్ కంపెనీ గురించి చెప్పారు. ఇది రైతుల సంఘటిత సంస్థ.ఇది వందలాది మెట్రిక్ టన్నుల కూరగాయలు, పండ్లు, అరటిని సమీప గ్రామాలనుంచి లాక్డౌన్ సమయంలో కొనుగోలు చేసి , కూరగాయలను కాంబో కిట్గా చెన్నైకి సరఫరా చేసిందన్నారు. లక్నో కు చెందిన ఇరాడా ఫార్మర్ ప్రోడ్యూసర్ గ్రూపు లాక్డౌన్ సమయంలో పండ్లు, కూరగాయలను నేరుగా రైతుల వద్దనుంచి పొలాలవద్దే సేకరించి వాటిని నేరుగా లక్నో మార్కెట్లకు ఎలాంటి మధ్యవర్తులు లేకుండా విక్రయించిందన్నారు.
వినూత్న ఆవిష్కరణలు, నూతన సాంకేతిక పరిజ్క్షాన వినియోగం ద్వారా వ్యవసాయరంగం మరింత పురోగమిస్తుందని ప్రధానమంత్రి అన్నారు. ఇందుకు సంబంధించి ఆయన గుజరాత్కుచెందిన రైతు ఇస్మాయిల్ భాయి అనుభవాలను తెలిపారు. కుటుంబ సభ్యులు నిరుత్సాహపరిచినా అతను వ్యవసాయాన్ని ఎంచుకున్నాడని, బిందు సేద్య పద్ధతి ఉపయోగించి బంగాళాదుంప పండించాడని,అత్యంత నాణ్యతగల బంగాళాదుంప అతనికి పేరుతెచ్చిందని, ఇప్పుడు అతను వాటిని ఎలాంటి మధ్యవర్తులు లేకుండా నేరుగా పెద్ద కంపెనీలకు విక్రయిస్తూ మంచి లాభాలు గడిస్తున్నాడని అన్నారు. అలాగే ప్రధానమంత్రి మణిపూర్ కు చెందిన బిజయ్ శాంతి కథనాన్ని కూడా వివరించారు. ఆమె తామరతూడులనుంచి దారాన్ని తీసే స్టార్టప్ను అభివృద్ధి చేశారు. ఆమె కృషి ,ఆవిష్కరణలతో అటు తామర సాగులోనూ టెక్స్టైల్ రంగంలోనూ నూతన అవకాశాలకు తలుపులు తెరిచాయి.
ప్రధాన మంత్రి కార్యాలయం
సౌదీ అరేబియా యువ రాజు మాన్య శ్రీ మొహమ్మద్బిన్ సల్మాన్ బిన్ అబ్దులజీజ్ అల్ సౌద్ తో టెలిఫోన్ లో మాట్లాడినప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ కింగ్ డమ్ ఆఫ్ సౌదీ అరేబియా యువ రాజు మాన్య శ్రీ మొహమ్మద్ బిన్ సల్మాన్ తో బుధవారం నాడు టెలిఫోన్ లో మాట్లాడారు.
నేత లు ఇద్దరూ 2019 లో ఏర్పాటైన ద్వైపాక్షిక, వ్యూహాత్మక భాగస్వామ్య మండలి పనితీరు పై సమీక్ష జరిపారు. భారతదేశం-సౌదీ భాగస్వామ్యం లో వృద్ధి నిలకడ గా చోటు చేసుకుంటూ ఉండటం పట్ల వారు సంతృప్తి ని వ్యక్తం చేశారు. రెండు దేశాల మధ్య వ్యాపారాన్ని, పెట్టుబడి ని మరింత విస్తరించుకోవాలన్న అభిలాష ను ప్రధాన మంత్రి వ్యక్తం చేశారు. భారతదేశ ఆర్థిక వ్యవస్థ సౌదీ ఇన్వెస్టర్ లకు ఇవ్వజూపుతున్న అవకాశాల ను గురించి ఆయన ప్రముఖం గా ప్రస్తావించారు.
భారతదేశాని కి, సౌదీ అరేబియా కు మధ్య గల ప్రత్యేక మైత్రి భావన, ప్రజా సంబంధాల తాలూకు స్ఫూర్తి తో, కోవిడ్-19 మహమ్మారి కి వ్యతిరేకం గా ఉభయ పక్షాల ప్రయాసల ను ప్రోత్సహించుకోవడాన్ని కొనసాగించాలని నేత లు అంగీకరించారు. పరస్పర హితం ముడిపడ్డ ప్రాంతీయ పరిణామాల ను గురించి, అంతర్జాతీయ పరిణామాల ను గురించి కూడా వారు సమీక్ష జరిపారు.
మాన్య శ్రీ యువ రాజు వీలైనంత త్వరలో భారతదేశ సందర్శన కు తరలి రావాలంటూ ప్రధాన మంత్రి తన తరఫు నుంచి మరొక్క మారు ఆహ్వానించారు.
రైల్వే మంత్రిత్వ శాఖ
2024 నుంచి రైళ్లలో వెయిటింగ్ జాబితాలకు సంబంధించి ప్రచురితమైన వార్తలపై స్పష్టీకరణ
'జాతీయ రైల్వే ప్రణాళిక' ముసాయిదాపై వివిధ వార్తాపత్రికల్లో, ఆన్లైన్లో ప్రముఖంగా వార్తలు వచ్చాయి.
2024 నుంచి రైళ్లలో వెయిటింగ్ జాబితా ఉండదని, లేదా ఖరారైన టిక్కెట్లు మాత్రమే అందుబాటులో ఉంటాయని రైల్వే శాఖ చెప్పినట్లు ఆ వార్తల్లో ప్రచురితమైంది.
ప్రయాణీకుల డిమాండ్ మేరకు రైళ్లను అందుబాటులో ఉంచే సామర్థ్యాన్ని పెంచుకునే ప్రయత్నాలు జరుగుతున్నట్లు రైల్వే శాఖ స్పష్టం చేస్తోంది. ప్రయాణీకులు వేచివుండాల్సిన పరిస్థితిని ఇది తగ్గిస్తుంది. సంబంధిత రైల్లోని సీట్లు/బెర్తుల కంటే ప్రయాణీకుల నుంచి డిమాండ్ ఎక్కువగా ఉంటే వచ్చే నిబంధనే వెయిటింగ్ జాబితా. ఈ నిబంధనను తొలగించడం లేదు. సీట్లు/బెర్తుల డిమాండ్, లభ్యతలో హెచ్చుతగ్గులను తగ్గించే అనుసంధానంగా వెయిటింగ్ జాబితా పని చేస్తుంది.